Document ID: 32004R2258

KOMISIJAS REGULA (EK) Nr. 2258/2004
(2004. gada 28. decembris),
ar ko 2005. zvejas gadam nosaka Kopienas izņemšanas un pārdošanas cenas Padomes Regulas (EK) Nr. 104/2000 I pielikumā uzskaitītajiem zvejniecības produktiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. decembra Regulu (EK) Nr. 104/2000 par zivsaimniecības un akvakultūras produktu tirgu kopīgu organizāciju (1), un jo īpaši tās 20. panta 3. punktu un 22. pantu,
tā kā:
(1)
Regula (EK) Nr. 104/2000 paredz, ka Kopienas izņemšanas un pārdošanas cenas katram no I pielikumā uzskaitītajiem produktiem ir jānosaka, pamatojoties uz svaigumu, lielumu vai svaru un produkta veidu, piemērojot pārrēķina koeficientu attiecīgajai produktu kategorijai apjomā, kas nepārsniedz 90 % no attiecīgās orientējošās cenas.
(2)
Izņemšanas cenas var reizināt ar pielāgošanas koeficientiem izkraušanas vietās, kas ir ļoti tālu no galvenajiem Kopienas patēriņa centriem. Orientējošās cenas 2005. zvejas gadam visiem attiecīgajiem produktiem tika noteiktas ar Padomes Regulu (2).
(3)
Šajā regulā paredzētie pasākumi ir saskaņā ar Zvejniecības produktu pārvaldības komitejas atzinumu,
IR PIEŅĒMUSI ŠO REGULU.
1. pants
Pārrēķina koeficienti, ko izmanto Kopienas izņemšanas un pārdošanas cenu aprēķināšanai 2005. zvejas gadam Regulas (EK) Nr. 104/2000 I pielikumā uzskaitītajiem produktiem, ir noteikti šīs regulas pielikumā.
2. pants
Kopienas izņemšanas un pārdošanas cenas, kas piemērojamas 2005. zvejas gadam, un produkti, uz kuriem tās attiecas, ir noteikti II pielikumā.
3. pants
Izņemšanas cenas, kas piemērojamas 2005. zvejas gadam izkraušanas vietās, kas ir ļoti tālu no Kopienas galvenajiem patēriņa centriem, un produkti, uz kuriem tās attiecas, ir noteiktas III pielikumā.
4. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2005. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 28. decembrī

Labels: 2
6